9-1-1: Texas

9-1-1: Texas () je americký dramatický seriál, ktorý mal premiéru v USA 19. januára 2020 na stanici FOX. Jeho tvorcami sú Ryan Murphy, Brad Falchuk a Tim Minear. Seriál, ktorý je spin-offom 9-1-1, sleduje životy pracovníkov linky 9-1-1: policajtov, záchranárov, hasičov a dispečerov v Austine v Texase, pričom jeho názov odkazuje na prezývku Texasu „The Lone Star State“.

13. apríla 2020 bol seriál obnovený pre druhú sériu, ktorá mala premiéru 18. januára 2021. 17. mája 2021 bol seriál obnovený pre tretiu sériu, ktorý mal premiéru 03. januára 2022.

Na Slovensku mal premiéru 21. júla 2020 na JOJke.

 O seriáli 

9-1-1: Lone Star sleduje príbeh newyorského hasiča, ktorý sa presťahoval so svojím synom z Manhattanu do Austinu v Texase. Musí tu zachraňovať životy zranených ľudí a vyriešiť problémy vo svojom osobnom živote. K nemu sa pripájajú ďalší hasiči, ako aj príslušníci policajného útvaru a záchrannej zdravotnej služby.

 Obsadenie 

 Hlavné postavy 

 Rob Lowe ako Owen Strand: kapitán hasičov a Tylerov otec. Diagnostikovali mu rakovinu potom, čo zasahoval po útoku na Dvojičky, kde stratil svoj tím.
 Liv Tylerová ako Michelle Blakeová: záchranárka a kapitánka záchranných služieb stanice 126 (prvá séria)
 Ronen Rubinstein ako Tyler Kennedy „T.K.“ Strand: hasič / záchranár a Owenov syn
 Sierra McClain ako Grace Ryderová (rod. Williamsová): operátorka linky 911 a Juddova manželka
 Jim Parrack ako Judson „Judd“ Ryder: hasič a Gracein manžel, ktorý ako jediný prežil katastrofálny požiar
 Natacha Karam ako Marjan Marwaniová: moslimská hasička / záchranárka
 Brian Michael Smith ako Paul Strickland: hasič-transgender
 Rafael L. Silva ako Carlos Reyes: policajt
 Julian Works ako Mateo Chavez: hasič
 Gina Torres ako Tommy Vegová: kapitánka záchranných služieb stanice 126 a matka osemročných dvojčiat, ktorá sa vracia do práce potom, čo reštaurácia jej manžela má problémy s COVIDom-19. (druhá séria)
 Brianna Baker ako Nancy Gillianová: záchranárka a členka záchranných služieb stanice 126 (vedľajšia: prvá a druhá séria; hlavná: tretia séria)

 Vedľajšie postavy 

 Billy Burke ako kapitán Billy Tyson: bývalý hasič stanice 126, ktorý má taktiež rakovinu
 Kyle Secor ako Alden Radford: zástupca hasičského náčelníka (vedľajšia: prvá séria; hosť: druhá séria)
 Mark Elias ako Timothy „Tim“ Rosewater: záchranár a člen záchranných služieb stanice 126 (vedľajšia: prvá séria; hosť: druhá séria)
 Jon Foster ako Dustin Shepard: Irisin ex-priateľ, ktorý je podľa Michelle zapletený do jej zmiznutia (prvá séria)
 Brett Rice ako Wayne Gettinger: pacient s rakovinou (prvá séria)
 Mary Kay Place ako Theresa Blakeová: Michelleina matka (prvá séria)
 Natalie Zea ako Zoe: profesorka psychológie na Texaskej univerzite v Austine (prvá séria)
 Tamala Jones ako detektiv Sarina Washingtonová: vyšetruje Irisino zmiznutie (prvá séria)
 Lyndsy Fonseca ako Iris Blakeová: Michelleina stratená sestra (prvá séria)
 Lisa Edelsteinová ako Gwyneth „Gwyn“ Morganová: Owenova exmanželka a Tylerova matka (druhá séria)
 Derek Webster ako Charles Vega: Tommyin manžel (druhá séria)
 Benito Martinez ako Gabriel Reyes: texaský ranger a Carlosov otec (druhá séria)

 Hosťujúce postavy 

 Barry Corbin ako Stuart Ryder: otec Judda Rydera
 Alex Carter ako kapitán stanice 126, ktorý zomrel pri katastrofálnom požiari (prvá séria)
 Jesse Luken ako Jake Harkes: jeden z bývalých členov stanice 126, ktorí zomreli pri katastrofálnom požiari (prvá séria)
 Matt McTighe ako Chuck Parkland: jeden z bývalých členov stanice 126, ktorí zomreli pri katastrofálnom požiari (prvá séria)
 Graham Shiels ako Cory Garrity: jeden z bývalých členov stanice 126, ktorí zomreli pri katastrofálnom požiari (prvá séria)
 Angel Parker ako Josie: žena, ktorá randila s Paulom, kým nezistila, že je transgender (prvá séria)
 Mena Massoud ako Salim: Marjanin priateľ z detstva a bývalý snúbenec  (druhá séria)
 William Allen Young ako Benjamin Williams: Gracein otec (druhá séria)

 Postavy zo seriálu 9-1-1 

 Aisha Hinds ako Henrietta „Hen“ Wilsonová: hasička / záchranárka Los Angeles (špeciálny hosť druhej série)
 Ryan Guzman ako Edmundo „Eddie“ Diaz: hasič Los Angeles (špeciálny hosť druhej série)
 Oliver Stark ako Evan „Buck“ Buckley: hasič Los Angeles (špeciálny hosť druhej série)

 Série a časti 

 Séria Časti   Premiéra série Finále série Stanica Premiéra série Finále série Stanica 1 10 19. január 2020 9. marec 2020 FOX 21. júl 2020 20. august 2020 JOJ 2 14 18. január 2021 24. máj 2021 1. júl 2021 16. september 2021  3 18 jeseň 2021 – – – 4 18 jeseň 2022 – FOX – – JOJ

 Produkcia 

 Výroba 

12. mája 2019 bolo oznámené, že stanica FOX objednala spin-off seriálu 9-1-1. Tvorcovia Ryan Murphy, Brad Falchuk a Tim Minear sú výkonnými producentmi seriálu spoločne s hlavnou hviezdou Robom Loweom. Výkonnou producentkou je tiež Angela Bassett, ktorá hrá v pôvodnom seriáli 9-1-1.

13. apríla 2020 bol seriál obnovený pre druhú sériu, ktorá mala premiéru 18. januára 2021. 17. mája 2021 bol seriál obnovený pre tretiu sériu, ktorý mal premiéru 03. januára 2022.

 Kasting 

12. mája 2019 bol Rob Lowe obsadený do hlavnej role. 11. septembra 2019 bolo oznámené, že herečka Liv Tylerová stvárni hlavnú ženskú rolu. Jim Parrack sa k obsadeniu seriálu pridal 18. septembra 2019. O dva dni neskôr bolo oznámené, že sa k obsadeniu pridali tiež Ronen Rubinstein a Sierra McClain. 23. septembra 2019 boli obsadení herci Natacha Karam, Brian Michael Smith, Rafael L. Silva a Julian Works. 3. septembra 2020 bola  pre druhú sériu do hlavnej role obsadená Gina Torres. 22. septembra 2020 bolo oznámené, že herečka Liv Tylerová odchádza zo seriálu a v druhej sérii sa už nevrátí. 8. októbra 2020 bol v druhej sérii obsadení do vedľajšej role Derek Webster. 25. mája 2021 bola Brianna Baker povýšena do hlavnej role pre tretiu sériu.

Natáčanie

Napriek tomu, že sa film odohráva v texaskom Austine, takmer všetko sa natáča v Los Angeles v Kalifornii. Nedostatok natáčania na mieste v Austine vyvolal kritiku miestneho filmového priemyslu a tvrdil, že Austin má produkčnú infraštruktúru na hosťovanie série.

 Referencie 

 Externé odkazy 

  na FOX

 9-1-1: Texas na SerialZone

 9-1-1: Texas  na TV.com
 9-1-1: Texas v recenznom agregátore Rotten Tomatoes
 9-1-1: Texas v recenznom agregátore Metacritic

Kategória:Televízne seriály USA
Kategória:Televízne seriály FOX
Kategória:Akčné televízne seriály
Kategória:Kriminálne televízne seriály
Kategória:Dramatické televízne seriály
Kategória:Televízne seriály z roku 2020